**ӘОЖ 81.373.2**

**ҒТАМР 16.01.11**

**Ч. Зэгийма1\*, А.К. Сулейменова 2\***

1Монғол Ұлттық университеті, Монғолия

2Инновациялық Еуразия университеті, Қазақстан Республикасы

\*(e-mail: Suleimenova1978@bk.ru)

**И. Байзақов поэмаларының ономастикалық кеңістігі**

***Аңдатпа***

*Негізгі мәселе:* Авторлар И. Байзақов поэмаларының ономастикалық кеңістігін қарастырған.

*Мақсаты:* Иса Байзақов шығармашылығының талдауы жеткіліксіз аспектілерінің бар екенін көрсетті, алайда мәселенің барлық аспектілерін толық қамтуға үміттенбей, авторлар импровизатор ақынның поэмалары негізінде Исаның философиялық-дүниетанымдық көзқарастарының табиғаты мен мәні шығармалары бойынан көрініс тапқанын зерттеуге әрекет жасаған.

*Әдістер:* Авторлар И. Байзақов поэмаларының ономастикалық кеңістігін талдауға назар аударған. Мақалада рухани және ғылыми-теориялық мәдениеттің қазіргі деңгейіне сәйкес келетін философиялық әдістеме қолданылады. Авторлар ономастикалық кеңістіктегі антропонимдер табиғатын тарихи принцип (тарихи және логикалық бірлік) ғылыми әдісін, салыстырмалы, сипаттамалық әдістерді пайдаланған. Нақты тарихи топонимдер мен антропонимдердің тарихын зерттей отырып, тарихи объектінің (үрдістің) логикасын қарастырады, бұл принцип тарихи үрдістің белсенді көрінуіне ықпал етеді. Тарихи үрдістің мәнін оның тұжырымдамалар жүйесінде қалыптасуы мен дамуы тұрғысынан бақылап, жаңғыртады.

*Нәтижелері және олардың маңыздылығы:* И. Байзақов шығармалары қазақ әдебиетінде ерекше орын алады, суырып салма ақын қазақ болмысының бейнесін өлеңдері мен поэмалары арқылы берді. И. Байзақов поэмаларының ономастикалық кеңістігі арқылы қазақтардың дәстүрлі мәдениетіндегі барлық нәрседен түбегейлі ерекшеленетін табиғи атауларды, реалистік негіздеді деп санаймыз. «Ақбөпе», «Құралай сұлу», «Қырмызы-Жанай», аяқталмаған «Клеопатра» дастандандарында аталым объектісі қазақ даласы, қазақтың өзі болып табылады. Сын сындарлы сипатқа ие, нәтижесінде адам болмысы идеялары көтеріледі. Иса Байзақов поэмаларының көркем мәтіннің нақты мағынасын беруші аталымдармен аталуы дәстүрлі тәсілге қарағанда еңбек аталымына жаңа көзқарас қалыптастырады..

*Түйін сөздер: антропоним, топоним, теоним, геноним, фитоним, зооним, хрематоним.*

**Кіріспе**

Иса Байзақов поэмаларының көркем мәтіннің нақты мағынасын беруші аталымдармен аталуы «Ақбөпе», «Құралай сұлу», «Қырмызы-Жанай», аяқталмаған «Клеопатра» - аталым поэманың сол кейіпкерге, оның өмірі мен болмысына негізделгенін айқындап тұрған сияқты. Ол “Құралай сұлу” поэмасында уақиға қазақтың Есім ханның тұсы, елдің жорықпен күні өткен заманы, қалмақтар Тарбағатай, Тянь-Шань, Маңрақ тауларын мекендейтін еді дейді. Ал «Алтай аясында» поэмасында уақиға Абылайдан бұрын болды дейді. Поэмадағы хронотоптардың өзі ақын жырлайтын уақиғалардың тарихи заманын анықтап береді.

**Материалдар және әдістер**

Ақынның шығармашылық мұрасын өлеңдер, «Ақбөпе», «Құралай сұлу», «Қырмызы-Жанай», аяқталмаған «Клеопатра» поэмалары, ән әуендері құрайды. Бұл мақаланың авторлары тек бастапқы дереккөздерді пайдаланған. Иса Байзақовтың ономастикалық, философиялық-дүниетанымдық көзқарастарын талдау мақала авторларының дереккөздерді зерттеуінің арқасында мүмкін болды.

Авторлар «Ақбөпе», «Құралай сұлу», «Қырмызы-Жанай», аяқталмаған «Клеопатра» поэмаларының философиялық мазмұнын талдап қоймай, дастандар бойындағы антропонимдер мен топонимдерге, теоним, геноним, фитоним, зооним, хрематонимдерді зерделеген. Сонымен қатар, мақалада рухани және ғылыми-теориялық мәдениеттің қазіргі деңгейіне сәйкес келетін философиялық әдістеме қолданылды. Авторлар И. Байзақов поэмаларының ономастикалық кеңістігін талдауға назар аударған. Мақалада рухани және ғылыми-теориялық мәдениеттің қазіргі деңгейіне сәйкес келетін философиялық әдістеме қолданылады. Авторлар ономастикалық кеңістіктегі антропонимдер табиғатын тарихи принцип (тарихи және логикалық бірлік) ғылыми әдісін, салыстырмалы, сипаттамалық әдістерді пайдаланған. Нақты тарихи топонимдер мен антропонимдердің тарихын зерттей отырып, тарихи объектінің (үрдістің) логикасын қарастырады, бұл принцип тарихи үрдістің белсенді көрінуіне ықпал етеді. Тарихи үрдістің мәнін оның тұжырымдамалар жүйесінде қалыптасуы мен дамуы тұрғысынан бақылап, жаңғыртады.

**Талқылау**

**«Алтай аясында»** поэмасының ономастикалық кеңістік аясын мына жүйеден тұрады:

Балағазы – біріккен тұлғалы есім, бала+ғазы, араб тілінде гази – жауынгер, қосын. Ер жүрек батыр, әділдік жолында күресуші [1, 69], яғни бала батыр деген мағынаны береді. Еркежан – ерке боп өссін деп қойылған есім [1, 168] (Еркеш, Еркеш сұлу деминутивтермен да қолданылады):

Құтқармасам *Еркешті,*

Намысы тиіп барады.

Жөкетай, біз кім едік,

*Наймандағы* құл едік [2, 72].

Жоламан – біріккен тұлғалы есім, жол+аман жолы құтты аман болсын деген мәнге ие. Жөке, Жөкетай поэтонимдері;

Жан досы *Балағаздың Жөкең* ертіп,

Осы-ақ ед көшті күтіп аттанғаны...

«жасың үлкен, жаның дос,

Құлағың сал, *Жөкетай.*

Бар үміттен қалып бос,

Не күн көрдік, көкетай [2, 72].

Балағаздың шын жолдасы, батыр, дастанда деминутивті Еркем деп атау да кездеседі. Құбылай - Еркежанның әкесі. Қаутұн – қалмақ батыры, күзетші.Есімдердің білдіретін мағынасын айқындайтын болсақ: Құсан – бай, қырық жас шамасында, жауыз, залым, қол астындағыларға «тәңірі» болып көрінеді. Шақат – Құсанның «айдап салы». Қарашы – кірмелер, Қаракерей – Құсанның руы, Найман - ру аты, генонимдер. Кәбік – қалмақ байы, Кәбін – ол да қалмақтың байы. Қырмызы – 1) шымқай қызыл, 2) алқызыл, қызыл жібек, 3) нұрлы, әсерлі деген мағынаны білдіреді [1, 176] Еркежанның бас жеңгесі, жеңгетайы, поэмада құздан құлап қайтыс болады. Раушан – иран есімі, 1) жарық, нұрлы, сәулетті, 2) айқын, таза деген мағына береді [1, 183]. Кәпін күңдікке алады. Күміс – күмістей жарқыраған аппақ сұлу болсын деген мағынада қойылған есім [10, 175], Еркежанның анасы. Қаратай – біріккен тұлғалы есім, қара – ірі, үлкен, зор, +тай<көне түркі тіліндегі тағ – тау сөзінің өзгеріске түскен күйі. Яғни ата-ананың таудай үлкен тірегі, сүйеніші дегенді білдіреді [1, 94]. Балағаздың әкесі. Қарынбай – Құсанның арғы атасы.

Поэмада кездесетін **топонимдер** қатары: Алтай, Ақтау, Қаратау, Сары тау, Бұқат, Қапсағай, Көкшоқы, Бүйрек, Қарағайлы, Қалба, Маңырақ, Қалмақ қырған, Қамалай, Матай – тау атаулары. Риддер – қала ататуы.

Поэмада Алтай топонимінің бір шумақта бірнеше рет қайталануы жиі кездеседі:

Ал десең, аясына алады *Алтай,*

Көргенде көңілге күй салады *Алтай,*

Сұлудай торғын киген бұл жамылып,

Арқаға әлденеше қарады *Алтай.*

**«Алтай аясында»** поэмасында негізінен топонимдер қатары өрілген. Дастан бойында 38 топоним, 14 антропоним аталады. Біріккен тұлғалы топонимдер, ақ, сары, қара, көк, қоңыр түслексемамен келген этнотопонимдер көп. Автор Ертіс этнонимін Қара Ертіс деп қолданады, бұл Ал антропонимдердің көбі бір компонентті болып келеді, тек Балағаз, Еркежан, Қаратай, Қарынбай есімдері, мұнда –жан, –тай, -бай, -ғазы компоненттері қос компонентті есімдер қатарын құрайды.

**«Ақбөпе»** поэмасында негізінен біріккен тұлғалы **антропонимдер** көп: Ақбөпе (70рет), Әмірхан (94рет), Тәукен (8рет) – Әмірханның әкесі, Ұлтуған (2рет)– Әмірханның анасы, Айтқожа (5рет) – Әмірханның досы, Қуандық (3рет), Тұрсын болыс, Жолдыбай, Ұрқия, Қасым (11рет), Қасымжан деп те кездеседі, Көпбай (8рет), Дәләпыраз (4рет) – Ақбөпенің жеңгесі, Дәләпи, Мұсабек, Әбіш (3рет) мырзалар, Ақажан (26рет), Кәрібай (13рет), Құдияр (14рет), Бектас (9рет), Аужан (4рет), Тайшық (3рет), Иван, Балжан, Мергенбай, Қожақ (2рет), Айтқұл (2рет), Айтбай (4рет), Қонай, Жақаш.

Ақын поэмасында топонимдер мен антропонимдер тындырым, яғни эпифора да белгілі көркемдегіш қызмет атқарады. Қайталанатын бұл сөз ойды тындырушы, аяқтаушы роль атқарып, өне бойы тармақ соңында қайталанумен болады. Өлеңдегі ой осыншама мықтала, нығырлана түседі. Тыңдаушы немесе оқырман қайткенде де осы сөз жетегінде болып, өлең мазмұнына көбірек үңіледі, көңіл бөледі. қара өлең ұйқасында қолданып, мағынасын айшықтап тұр. Мұндай есімді ұйқас ақын тілінде жиі қолданылады:

Осы екен Қонай шауып алған *Теке,*

Таласып талай соғыс болған *Теке.* [2, 186].

...Ойланып айла-әдіске салды *Ақажан,*

Бұл жолдан аямады малды *Ақажан.*

Ақбөпені бөпе деп те еркелетіп деминутивті атау да кездеседі:

Бақыты бір-ақ түнде күл боп ұшып,

Күрмеліп көр аузында жатқан *Бөпе* [2, 195].

Славян халықтары есімі Иван типтік антропоним ретінде қолданылған, поэтикалық антропоним:

Қолынан тастамайды қосауызды,

Шүріппелі қара мылтық *Иван* берген.

**Теонимдер**: Алла (2рет), Мұхамбет пайғамбар есімдері.

**Топонимдер қос компонентті:** Қаратау, Қоянды, Қойтас, Ақмола, Арқа, Ақкөл (3рет), Жалаулы (2рет), Ұмсынай, Қазбек, Борлы;

Қоянды, Қойтас тауы қайдасың деп,

Тас қашап, тау ішіне жетпек ойы [2, 197].

**Топонимдер (оронимдер):** Қызыл қақ, Жарма өзек, Жамансор (2рет), Шолақсай (2рет), Тұйықжар, Аңдамас, Құладыр.

**Гидронимдер:** Ертіс, Ніл, Теке (6рет);

**Генонимдер:** керей (6рет), қуандық (3рет), қыпшақ (3рет), cоқыр (2рет), әлім, айдар, жәдік, тентек, ескене (3рет), қанжығалы;

Кірме еді *Қуандыққа* заты *Керей,*

Кім өлсін өзі кірме Тәукен өлмей.

Барлығы бір *«Соқырдан»* он-он бес үй,

Олардың Айтқұл еді бәріне би [2, 188].

Жеті ру, жетпіс ата *Қанжығалы,*

Бақталас бақа-шаян аңдымалы.

*Ескене, тентек* өзі екі жар боп,

Жоситын барымтаға кейде малы [2, 203].

**Фитоним:** жусан;

Көкайыл долылардың беті құсап,

*Жусандар* шайқалады өзі бөлек... [2, 209].

**Зоонимдер (гиппонимдер):** Мамакер (8рет), Ақтарлан (22рет) - Әмірханның мінген аттары, Тышқансұр (3рет) – Аужан балуанның аты, Кербесті – Құдиярдың аты;

Сақ бол деп Әмірханға бірнеше айтып,

Ақбөпе қамшы салды *Мамакерге…*

Астында киік танау *Тышқансұр* ат,

Ағызып *Ақтарланға* қамшы сала,

Қырандай тура шүйді алдын-ала [2, 210].

**Зоонимдер (киноним):** Құтжол;

Кескестеп құйрық бұлғап *Құтжол* келді,

Оятамын дегендей барлық елді.

**Хрематонимдер:** анкуба, қосауыз (мылтық атауы), Құлагер (әннің аты), Қанат талды (әннің аты).

**«Қырмызы-Жанай»** поэмасы аяқталмаған туынды. 1939-1940-жылдар аралығында жазылған. Тарихтың қиын да қатал сыны қаламгердің әдемі басталған жырының соңына жетуге мүмкіндік бермеген. Поэмада кездесетін топонимдер мен антропонимдер:

Құяды *Қара Ертіске* қарт *Жеменей,*

Тұмандата, түтете, су себелей! [2, 220]

Иса ақынның *Жанайды* сипаттауы есімнің мағынасын аша түскендей:

Бұлардың ортасында бала *Жанай,*

Үлкеннен де өнері асқан талай...

Тасығанда жанары жай отындай,

Қылығына досының жылиды іші [2, 221].

Иса шығармаларында Ертіс гидронимі, Алтай және Қаратау топонимдері, Қырмызы антропонимдері екі поэмасында кездеседі. Бұл өрнек ақынның реалды ономастикалық шекті қолданатындығын көрсетеді.

И.Байзақовтың бір антропонимді поэмасы **- «Клеопатра».**

**«Құралай сұлу»** поэмасындағы онимдердің барлығы нақты өмір шындығы. Поэмадағы **антропонимдер:** Есім хан, Монтай би (Монтеке, биекең, Монтайым), Құралай, Қайыргелді (Қақажан), Келден бай, Байжан, Сейқын, Дауыл батыр;

Қазақтың *Есім ханы* болған кезде,

Жау жорық жапан түзге қонған кезде.

**Генонимдер:** Қыпшақ, Ойбас, Орта жүз атауы;

Болыпты *Монтай* атты бір әділ би,

Руы *Ойбас Қыпшақ, Орта жүзде*.

Иса Байзақов шығармаларындағы жиі кездесетін атаулар – ру атаулары. Бұл атаулардың барлығы да қаламгердің дүниетанымы мен өскен ортасымен тығыз байланысты. Автор бұл атауларға қатысты көркем мәтінді образды түрде бере отырып, кейбір ру аттарына қатысты этимологиялық этюдтерді сәтті ашып көрсетеді.

...Оңтүстік *Қамсақтының* жағасында,

Қалыпты *Монтекеңнің* аулы болған [2, 5].

...Тоқалдан жалғыз туған *Қайыргелді,*

Би түгіл қуантып ед барлық елді.

Көлдегі көгілдірдей *Қақажанға,*

...Бір бай бар *Шу*дың бойын мекен қылған,

Дермиянды тілекте көңілі толған.

Армансыз *Келден* бай деп аталады.

Он сегіз ұлы он сегіз ауыл болған [2, 8].

Ол кезде *Тарбағатай* қалмақ жері,

Асқан жоқ көпке шейін онан бері.

*Арқалық, Тянь-Шань* тауын тағы жайлап,

Кей жылдар *Маңыраққа* да көшеді елі [33, 20].

**Теоним:** *Алла* екі рет кездеседі;

**Топонимдер:** Қамсақты,Қаратау, Тарбағатай, Арқалық, Тянь-Шань, Бетпақшөл;

**Гидронимдер:** Шу, «Көк мұрын той» өзен атауы:

Келден бай сол өлкеден таңдап алған,

*«Көк мұрын той»* өзенін мекен қылған.

Ол өзен *Шудан* аққан бойыменен,

Батысқа өлкені өрлеп кетеді әрмен [33, 8].

**Зооним (гиппонимдер):** Сұр бикеш ат, Торғайкөк,Жайшағыр:

Жау да айдады, жылқыға мен де жеттім,

*Сұр бикеш* бедеу еді, арқар соққан,

Құстай ұшып шығатын талай топтан [33, 15].

Жөнелттім *Торғай көкпен* Құралайды,

....*Жайшағыр* астымдағы құстай ұшты,

Ұмтылдым төтесінен біліп жайды [33, 28].

...Жау жеңіліп майданда Келден қалған,

*Жайшағыр* ор қояндай ойнақ салған[33, 31].

Ақынның тілінде Ақажан, Қақажандар болыс, би есімдері болып келеді. Поэмадан жалқы есімдердің маңызды ерекшелігі – жүйелікті байқауға болады. Сонда ономастикалық бірліктер онимдерге бөлінетін нақты денотаттарға қатысты ономастикалық жиынтық құрап тұр.

**Нәтижелері**

1. Иса Байзақов шығармашылығы қазақ әдебиетінде ерекше орын алады, ол рухани мәдениетті жаңа сатыға көтерді, қазақ болмысы бейнесінің жаңа үлгілерін берді.

2. Ақын қазақтардың дәстүрлі аталым мәдениетіндегі барлық нәрседен түбегейлі ерекшеленетін жаңа дүниетанымды, халық болмысының сипатын аталымдардан көрініс тапқандығын көрсетеді.

3. Ақын аталым теориясы арқылы дәстүрлі тәсілге қарағанда халықтың болмыс ұғымына жаңа көзқарас қалыптастырады.

**Қорытынды**

Қорыта айтқанда, И.Байзақов поэмаларының атауы – антропоним, топонимдермен келгендігі, поэманың аталым сырына терең үңілуге, яғни мазмұн-мағынасын түсінуге болады. Ақын қыры да сыры мол топонимдерді де поэмаларының аталымы еткен, дастандағы кейіпкерлерінің есімдері араб-иран, славян, қазақтың көне есімдеріне жақынырақ өрілген.

**ПАЙДАЛАНҒАН ӘДЕБИЕТТЕР ТІЗІМІ**

1. 1 Жанұзақов Т. Қазақ тіліндегі жалқы есімдер. – Алматы: Ғылым, 1965. -138 б.
2. Байзақов И. Аспандағы аққуға ән қосайын: Таңдамалы. – Павлодар: ЭКО, 2011. – 248б.
3. Салқынбай А., Абақан Е. Лингвистикалық түсіндірме сөздік. – Алматы: Сөздік-словарь, 1998. 304 б.
4. Жанұзақов Т.Д. Ваше имя? Казахско-русский толковый словарь имен. – Алма-Ата: Казахстан, 1989. – 192 с.

**REFERENCES**

1. Zhanuzakov T. Kazak tіlіndegі zhalky esіmder [Kazak tılındegı ashshy esimder]. - Almaty: Ylym, 1965. -138 b.

2. Bayzagov I. Aspandaky akugғa an kosayyn: Tandamaly[Aspandakı akýgcha an kosaıyn: Tandamaly]. - Pavlodar: ECO, 2011. - 248b.

3. Salkynbay A., Abakan E. Linguistics ү tүsіndіrme sozdіk[Lıngvısıka ú tysındırme sozdık]. - Almaty: Sozdіk-dictionary, 1998. 304 b.

4. Zhanuzakov T.D. Your name? Kazakh-Russian dictionary of names[Sizdiń atyńyz? Qazaqsha-oryssha ataýlar sózdigi]. - Alma-Ata: Kazakhstan, 1989. - 192 b.

**Ч. Зэгийма1\*, А.К. Сулейменова 2\***

1Монғол Ұлттық университеті, Монғолия

2Инновациялық Еуразия университеті, Қазақстан Республикасы

**Ономастическое пространство в поэмах Исы Байзакова**

В данной статье рассматривается применение ономастических единиц в поэмах И.Байзакова «Ақбөпе», «Құралай сұлу», «Қырмызы-Жанай», «Клеопатра» поэм поэта, обозначает что произведение целиком просвящен именно этому персонажу, основным событиям его жизни.Заглавие поэм «Ақбөпе», «Құралай сұлу», «Қырмызы-Жанай» и «Клеопатра» обладают особой силой моделирования мира поэта. В поэме «Құралай сұлу» описывается время когда над казахской землей правил Есим хан, тревожное время, когда вся страна находилась в вооружении спасаясь от нашествии, упоминается, что калмыки захватили горы Тарбагатай, Тянь-Шань, Манрак. А в поэме «Алтай аясында» события происходило раньше от правления Абылай хана. Хронотопы встречающиеся в поэме определяют историю и событии того времени.

В лингвистической структуре казахского имянаречения развивались фонетические варианты, происходящие в древние времена тюркско-казахского антропонимикона под влиянием восточных традиций. Определение категории родов в антропонимиконе казахского языка осуществляется грамматическими и лексическими средствами. Если определение категории родов через лексические средства установилось в ранние периоды становления тюркско-казахской антропонимии, то применение грамматических средств в этих процессах - результат проникновения восточных традиций.

Благодаря использованию и адаптации различных лингвокультурологий нашего народа, в трудные времена исторического развития, на этой основе укрепляются и развиваются национальные традиции. Культурные и языковые коды, хранящиеся в памяти народа, играют важную роль в возрождении традиций раннего периода, но в каждом историческом периоде наблюдается влияние лингвокультурных традиций и других дополнительных факторов. В современной казахской антропонимии указанные культуры тесно связаны и формируют анонимный образ мира.

**Ключевые слова:** антропоним, топоним, теоним, геноним, фитоним, зооним, хрематоним.

**Ch. Zegiyma1, A. К. Suleimenova 2\***

1 The Mongolian State University, Mongolia

2Innovative University of Eurasia,Republic of Kazakhstan

**Onomastic space in the poems of Isa Baizakov**

In this article there is considered the use of onomastic units in the poems I.Bayzakova “Akbope”, “ Kuralai-Sulu”, “ Kyrmyz- Zhanai”, “Cleopatra”, it means that the full composition is dedicated exactly to this character, the main events of his life. The headlines of the poems “Akbope”, “ Kuralai-Sulu” and “Cleopatra” possesses special power of modeling in the world of the poet. In the poem “ Kuralai-Sulu” there is described the time when the kazakh land was led by Esim Khan, the anxious time when the whole country was armed escaping from the invation. There is mentioned that kalmyks occupied “Tarbagatai”, “ Tyan – Shan” and “ Manrak” mountains, but in the poem “Altai ayasynda” events happened earlier then governing of Abylai Khan. Chronotopes found in the poem determines the history and the events of that time.

The linguistic structure of the Kazakh name-naming developed phonetic variants that occurred in ancient times of the Turkic-Kazakh anthroponymicon under the influence of Eastern traditions. The definition of the category of genera in the anthroponymicon of the Kazakh language is carried out by grammatical and lexical means. If the definition of the category of genera through lexical means was established in the early periods of the formation of the Turkic-Kazakh anthroponymy, then the use of grammatical means in these processes is the result of the penetration of Eastern traditions.

Thanks to the use and adaptation of various linguistic and cultural studies of our people, in difficult times of historical development, national traditions are strengthened and developed on this basis. Cultural and linguistic codes stored in the memory of the people play an important role in the revival of early traditions, but in each historical period there is an influence of linguistic and cultural traditions and other additional factors. In modern Kazakh anthroponymy, these cultures are closely related and form an anonymous image of the world.

Keywords: anthoroponym, toponym, theonym, genonym, fithonym, zoonym, hremathonym.

**Сведения об авторах:**

**Ч. Зэгийма** – ShD доктор, профессор, Монғол Ұлттық университеті, Монғолия. **Ч. Зэгийма** – ShD доктор, профессор, Монгольский Государственный университет, Монголия. **Ch. Zegiyma**– ShD doctor, Professor

The Mongolian State University, Mongolia.

**А.К. Сулейменова** – PhD докторы, Инновациялық Еуразия университетінің доценті, Павлодар қ., Қазақстан Республикасы. **А.К. Сулейменова** - доктор PhD, доцент Инновационного Евразийского университета, г. Павлодар, Республика Казахстан. **A.К. Suleimenova** – doctor PhD, Docent of the Innovative University of Eurasia, Pavlodar c., Republic of Kazakhstan. E-mail: [Suleimenova1978@bk.ru](mailto:Suleimenova1978@bk.ru)